ปตท.ปรับราคาเบนซินอีก 40 สต.
กรุงเทพฯ-14 ก.พ.48นายอภิสิทธิ์ รุจิเกียรติกำจร รองกรรมการผู้จัดการใหญ่กลุ่มธุรกิจน้ำมัน บริษัท ปตท.จำกัด (มหาชน) (PTT) กล่าวว่า ทางปตท. จะปรับขึ้นราคาขายปลีกน้ำมันเบนซินทุกชนิดอีกลิตรละ 40 สตางค์ ตั้งแต่วันที่ 15 ก.พ.ศกนี้ ตั้งแต่เวลา 06.00 น. เป็นต้นไป ทั้งนี้เพราะราคาน้ำมันในตลาดโลกได้ปรับตัวสูงขึ้นโดยเฉพาะน้ำมันสำเร็จรูปในตลาดสิงคโปร์ ซึ่งปรับตัวสูงขึ้นถึงลิตรละ 2.04 เหรียญสหรัฐต่อบาร์เรล ในน้ำมันเบนซินออกเทน 95 เนื่องจาก IEA คาดการณ์ว่าความต้องการใช้น้ำมันของโลกในปีนี้เฉลี่ยอยู่ที่ระดับ 84 ล้านบาร์เรล /วัน เพิ่มสูงขึ้นจากที่เคยคาดการณ์ไว้ในเดือนมกราคม 2548 ถึง 80000 บาร์เรล/วัน รวมถึงการชะลอตัวในการจัดหาน้ำมันของกลุ่มประเทศนอกโอเปกส่งผลให้ความต้องการใช้น้ำมันจากกลุ่มประเทศโอเปกเพิ่มสูงขึ้นอยู่ที่ระดับ 28.3 ล้านบาร์เรล/วัน มากกว่าที่เคยคาดการณ์ไว้ในเดือนมกราคม 2548 ถึง 300000 บาร์เรล/วัน และอินเดียและอินโดนีเซียเอง มีความต้องการน้ำมันเบนซินเพิ่มมากขึ้น 
กรุงเทพฯ-14 ก.พ.48 นายอภิสิทธิ์ รุจิเกียรติกำจร รองกรรมการผู้จัดการใหญ่กลุ่มธุรกิจน้ำมัน บริษัท ปตท.จำกัด (มหาชน) (PTT) กล่าวว่า ทางปตท. จะปรับขึ้นราคาขายปลีกน้ำมันเบนซินทุกชนิดอีกลิตรละ 40 สตางค์